‎Aici trăiesc.
‎Aici exist.
‎Nimic nu contează pentru mine.
‎Nimic nu înseamnă ceva pentru mine.
‎Sunt ceea ce sunt.
‎Un ucigaș.
‎DE LA REINTRODUCEREA ‎PEDEPSEI CAPITALE ÎN SUA, ÎN 1976,
‎PESTE 8.000 DE PERSOANE ‎AU FOST CONDAMNATE LA MOARTE PENTRU CRIMĂ
‎ACEASTA ESTE POVESTEA ‎DEȚINUTULUI CONDAMNAT LA MOARTE NR. 31018
‎Gardienii o să vă spună
‎că stau într-o unitate ‎de segregare administrativă.
‎Până acum șase luni, am fost izolat
‎într-o celulă de o persoană ‎aproape doi ani.
‎Ce pericol mai reprezint acum?
‎Ce pericol reprezintă pentru societate ‎un om de 71 de ani în scaun cu rotile?
‎Nu știu ce să facă cu mine aici.
‎Exact. Nu știu ce să facă cu mine aici.
‎Și nu-mi pasă.
‎UN SERIAL NETFLIX
‎BAU-BAU
‎CENTRUL CORECȚIONAL SUDIC-CENTRAL MISSOURI
‎ÎN DECEMBRIE 1999, GARY BLACK A FOST ‎GĂSIT VINOVAT DE OMOR CALIFICAT
‎DUPĂ O ÎNJUNGHIERE FATALĂ ‎ÎN JOPLIN, MISSOURI
‎Se spune că dacă nu erai furios,
‎dacă ai avut o fracțiune de secundă ‎să te gândești la ce faci
‎e omor calificat, în statul ăsta.
‎A FOST CONDAMNAT LA MOARTE
‎- Microfoanele sunt în regulă? Cum sună? ‎- Bine.
‎Da?
‎Dacă ar fi ucidere din culpă, ‎așa cum trebuia să fie,
‎aș fi undeva într-un fel de casă acum,
‎în drum spre un azil de bătrâni.
‎M-am născut ‎în comitatul McDonald, Missouri.
‎Am crescut la 4 km sud de Noel, ‎la o mică fermă.
‎Din zilele acelea, tot ce-mi amintesc sunt
‎bucătăriile calde, ‎mirosul de pesmeți pe foc.
‎Uneori, câte un câine.
‎Aveam cinci ani și jumătate ‎când mama, tata și bunica
‎au murit în accident de mașină.
‎Doar eu am supraviețuit.
‎Nu știu cum m-a afectat ‎pierderea părinților în felul acela.
‎GARY A FOST ADOPTAT DE FAMILIA BLACK
‎S-A MUTAT ÎN CASA LOR DIN JOPLIN
‎La început, ‎era o familie foarte iubitoare,
‎dar, după cinci sau șase ani,
‎mama începuse să bea.
‎Și, cu cât bea mai mult,
‎cu atât se implica mai puțin în familie.
‎Alcoolismul mamei mele ‎ajunsese într-un punct care…
‎Rețin că într-o zi a aruncat ‎cu o sticlă de vodcă în mine
‎și am plecat de acasă când aveam vreo…
‎Înainte să împlinesc 17 ani.
‎Și atunci am început ‎să locuiesc la hanul Redings Mill.
‎E TIMPUL PENTRU UN MILLER
‎Hanul Redings Mill
‎avea o tavernă legitimă la parter,
‎iar în partea cealaltă
‎erau până la opt femei odată acolo.
‎Erau prostituate.
‎Mă luau peste picior, glumeau cu mine, ‎dar, de obicei, în fiecare seară,
‎când una dintre ele nu avea clienți, ‎mă ducea în camera ei.
‎Am început să simt ‎că trebuie să le protejez.
‎Trebuia să am grijă de ele. ‎Era de datoria mea.
‎Erau familia mea.
‎Când am împlinit 17 ani,
‎eram proxenet
‎pentru șase dintre fetele ‎care lucrau acolo.
‎Ca să fii proxenet,
‎trebuie să înțelegi că ești responsabil ‎să ai grijă de acea femeie.
‎Am luat câteva fete ‎dintr-o parcare de camioane.
‎Am avut grijă de ele ‎cum n-a mai avut nimeni în viața lor.
‎Cred că, la fel cum țineam eu la ele,
‎au început să țină și ele la mine.
‎Unii poate n-ar numi asta iubire.
‎Unii ar numi-o
‎patimă,
‎dar ele mi-au fost alături, ‎așa cum le-am fost și eu.
‎ÎN 1998, LA 43 DE ANI, ‎GARY BLACK ERA TOT PROXENET ÎN JOPLIN
‎PE 2 OCTOMBRIE, MERGEA CU MAȘINA ‎PRIN CENTRU, CU O FEMEIE PE NUME TAMMY
‎Tammy era o potențială prostituată.
‎În acea seară, în jurul orei 19:30,
‎s-a oferit să-mi arate ce poate face ‎într-o seară de sâmbătă.
‎Am urcat în mașină.
‎În acel moment, ‎Tammy și-a dat seama că nu are țigări.
‎„Oprește aici, la magazinul ăsta,
‎și mă duc să-mi iau.”
‎Acolo a început totul în seara aceea.
‎S-a întors foarte repede.
‎Mi-am dat seama, ‎când a apărut de după colț,
‎că era supărată pentru ceva. ‎Era foarte supărată.
‎Începusem să cobor geamul
‎și, înainte să ajungă jos, ea a zis:
‎„Gary, un nenorocit s-a frecat de mine.
‎S-a frecat cu vintrea de fundul meu.
‎Când m-am întors să-i spun să plece,
‎m-a apucat de mână ‎și m-a împins în tejghea.”
‎Din cauza a ceea ce mi-a spus Tammy,
‎am simțit că el știa că e prostituată
‎și încerca s-o ia la el.
‎În lumea mea, e absolut inacceptabil.
‎M-am enervat foarte tare.
‎Când l-am văzut în fața magazinului, ‎i-am zis: „Vreau să vorbesc cu tine.”
‎S-a întors și a fugit.
‎A urcat într-o camionetă Ranger nou-nouță.
‎M-am uitat la Tammy și i-am zis: ‎„Urcă în mașină!”
‎N-a durat cinci secunde ‎să-l ajung din urmă.
‎Când am oprit ‎la intersecția Fifth cu Joplin,
‎eram parcat lângă camioneta lui.
‎Știu că Tammy a zis: ‎„Doamne, nu face asta!”
‎I-am zis: „Nicio grijă, dragă. ‎O să-i tăbăcesc fundul ăla negru.”
‎Negrul m-a văzut coborând din mașină
‎și atunci a ieșit din camionetă
‎și avea o sticlă învelită ‎într-o pungă de hârtie maro.
‎A zis: „Vrei să-mi vii de hac, bătrâne?”
‎I-am zis: ‎„O să-ți tăbăcesc fundul, băiete.”
‎A aruncat cu sticla de bere.
‎M-a lovit în genunchiul drept.
‎Când m-am ridicat, am scos lama.
‎Am aruncat lama peste umărul lui ‎în lateralul gâtului.
‎CUȚITUL LUI BLACK ‎I-A TĂIAT ARTERA BĂRBATULUI
‎Jetul de sânge arterial care a țâșnit ‎avea, probabil, 1,5 sau 2 m.
‎Era ca un furtun de grădină ‎din care țâșnea apă.
‎A zis: „Dumnezeule!”
‎M-am îndepărtat de el
‎și l-am privind clătinându-se ‎înapoi spre camionetă.
‎M-am întors la mașină.
‎Când am urcat, am aruncat lama pe bord
‎și am închis portiera.
‎Tammy a zis: „Doamne, ce s-a întâmplat?”
‎I-am zis: ‎„Nimic. A mai picat un tuciuriu.”
‎IMEDIAT DUPĂ ÎNJUNGHIERE, ‎BLACK A FUGIT DE LA FAȚA LOCULUI
‎Ne-am întors acasă ‎și am împachetat câteva haine.
‎Am luat cheia de la o rulotă, ‎o casă mobilă, aflată la vreo 70 km.
‎Ne-am dus să petrecem weekendul acolo ‎și să așteptăm să vedem ce se întâmplă.
‎VICTIMA LUI BLACK ERA JASON JOHNSON, ‎ÎN VÂRSTĂ DE 28 DE ANI
‎DUPĂ ÎNJUNGHIERE, ‎A FOST DUS DE URGENȚĂ LA SPITAL
‎E preferata mea dintre toate. Asta.
‎E reușită.
‎Frate, ce fericit pare!
‎Chiar între cei doi frați mai mari.
‎Mă numesc Charley Kibby Johnson
‎și sunt mama lui Jason Oscar Johnson.
‎Sunt Oscar B., tatăl lui Jason Oscar.
‎- Acolo. ‎- Cine e ?
‎Toată lumea îl știa, până și în copilărie.
‎În copilărie, îl știau după zâmbetul lui,
‎pentru că era un om fericit.
‎La sport, era mereu printre primii.
‎Pisicile Sălbatice ‎de la Universitatea Cincinnati.
‎Da.
‎Hai, Jason!
‎Îl comparau cu unii ‎dintre sportivii profesioniști.
‎- Era bun. ‎- Era grozav. Era mai mult decât bun.
‎Ea e iubita lui Jason.
‎A fost iubirea vieții lui.
‎Și sunt sigură ‎că, dacă lucrurile nu s-ar fi schimbat,
‎ar fi fost soț și soție azi.
‎Am mers cu mașina la Joplin.
‎Am ajuns acolo în jurul orei 5:00.
‎Ne-au explicat că a pierdut mult sânge,
‎ceea ce a provocat ‎atacuri cerebrale multiple.
‎JASON A SUFERIT LEZIUNI CEREBRALE GRAVE ‎ȘI A FOST CONECTAT LA APARATE
‎Am intrat într-o conferință.
‎Să decidem ce să facem.
‎Eu și Oscar am decis:
‎„La ce bun să fii legumă?”
‎Dacă nu știi cine ești sau unde te afli.
‎Acela nu era fiul nostru.
‎Fiul nostru a fost un om plin de viață, ‎inteligent, iubitor și grijuliu.
‎Am decis să-l deconectăm de la aparate.
‎Îmi amintesc că am zis:
‎„Iisus te așteaptă.
‎Te așteaptă și totul va fi bine.”
‎Și și-a dat ultima suflare.
‎Am fost acolo când puiul meu ‎a tras aer în piept pentru prima oară
‎și, din păcate, am fost acolo ‎și când puiul meu și-a dat ultima suflare.
‎ÎN DATA DE 5 OCTOMBRIE 1998, ‎JASON JOHNSON A FOST DECLARAT DECEDAT
‎GARY BLACK A FOST ARESTAT ‎MAI TÂRZIU ÎN ACEA ZI
‎Se poate spune destul de ușor ‎că e un caz al binelui contra răului.
‎Nimic nu sugera altceva decât binele ‎în privința lui Jason Johnson.
‎Nimic nu sugera altceva decât răul ‎în privința lui Gary Black.
‎Mă numesc Darren Gallup
‎și, în 1998, ‎am fost detectiv principal în acest caz.
‎Mulți îi spun cazul Gary Black,
‎dar e vorba, de fapt, ‎despre Jason Johnson.
‎El a fost victima,
‎deci e vorba despre el.
‎Și aici e Poliția Joplin.
‎LA INTEROGATORIU, BLACK A RECUNOSCUT ‎CĂ L-A ÎNJUNGHIAT PE JASON,
‎ÎNSĂ A SUSȚINUT ‎CĂ A ACȚIONAT ÎN LEGITIMĂ APĂRARE
‎Gary trebuia să-și justifice fapta ‎spunând că a fost o luptă de stradă,
‎astfel încât teoria legitimei apărări ‎să stea în picioare.
‎Că n-a existat intenție sau premeditare.
‎Dar nu asta arată probele.
‎POLIȚIA JOPLIN - SUSPECTUL 1
‎Nu poate fi considerată ‎drept luptă de stradă
‎care l-a împins ulterior pe Gary ‎să scoată cuțitul în legitimă apărare.
‎FOST DETECTIV
‎Nu există dovezi care să ateste asta.
‎MARTORII OCULARI AU DECLARAT ‎CĂ JASON A FOST ÎNJUNGHIAT ÎN CAMIONETA SA
‎Dovezile pe care le aveam ‎arătau că Gary Black
‎a oprit lângă Jason Johnson ‎în timp ce acesta stătea în vehiculul său,
‎a coborât, a scos un cuțit ‎și l-a înjunghiat pe Jason Johnson în gât.
‎Dacă te uiți aici, ‎e evident că stătea în camionetă
‎când a fost înjunghiat în gât.
‎Sângele n-ar fi pătruns în camionetă
‎dacă altercația s-ar fi produs ‎în afara acesteia.
‎Ăsta e cuțitul folosit ca armă a crimei.
‎PROBA STATULUI
‎Când cineva scoate un cuțit, ‎mai ales unul ca ăsta,
‎și îl înfige în gâtul unei persoane ‎care stă într-un vehicul,
‎singurul rezultat posibil este omorul.
‎E crimă de gradul întâi.
‎E omor cu premeditare.
‎ORAȘUL JOPLIN - SLUJIM CU MÂNDRIE
‎Nu regret moartea lui Jason Oscar Johnson.
‎Era un impostor.
‎A intrat într-un joc ‎despre care nu știa nimic.
‎Jason Oscar Johnson știa că e prostituată,
‎știa că e prostituată declarată, liberă,
‎și încerca s-o ia la el.
‎Am văzut filmarea.
‎Filmarea din magazin.
‎L-am văzut frecându-se de ea pe la spate,
‎la tejghea.
‎Am văzut cum ea s-a întors cu fața la el,
‎iar el a luat-o de mână, ‎a împins-o cu spatele în tejghea
‎și i-a spus ceva.
‎Voia să joace cartea: „Pot avea grijă ‎de tine mai bine decât altcineva.”
‎Voia să joace cartea: „Sunt proxenet.”
‎N-a reușit decât să moară.
‎Sunt minciuni sfruntate.
‎Arată doar ce fel de om e Gary.
‎Ar…
‎inventa lucruri ca să dea bine
‎și continuă să-l victimizeze pe Jason.
‎Jason Johnson nu era proxenet.
‎Nu există dovezi în acest sens
‎și în adâncul sufletului știi ‎că ceva e putred.
‎Se vede cadru cu cadru.
‎REDARE
‎Jason stă la tejghea și cumpără ceva,
‎iar Tammy e chiar aici.
‎Și aici s-a produs presupusa ciocnire.
‎Asta e Tammy și ăla e Jason.
‎Asta a fost tot.
‎A fost o secundă și jumătate
‎de interacțiune.
‎Deci, orice afirmație cum că Jason ‎ar fi încercat s-o agreseze sexual
‎sau să-i facă ceva nepotrivit lui Tammy ‎e evident din filmare că nu e adevărată.
‎Chiar dacă Jason ar fi spus ceva,
‎de ce ai crede că e în regulă
‎să înjunghii pe cineva în gât
‎fiindcă s-a ciocnit ‎de iubita sau soția ta,
‎sau, cum ar zice Gary, de prostituata ta?
‎Acestea sunt toate tatuajele ‎pe care le avea Gary Black
‎în ziua în care am vorbit cu el,
‎iar ăsta e un tatuaj nazist german cu SS.
‎Chiar cred că Gary l-a înjunghiat mortal ‎pe Jason în gât
‎pentru că încerca să evite umilirea.
‎Iar faptul că Jason era negru
‎și Tammy a depus mărturie
‎că, atunci când Gary a coborât din mașină ‎și l-a înjunghiat pe Jason,
‎după care s-a întors în mașină,
‎s-a întors spre Tammy și a zis: ‎„A mai picat un tuciuriu”…
‎Asta arată că e o infracțiune rasistă.
‎PROBE
‎Prin ancheta noastră,
‎am considerat că este vorba ‎de omor cu premeditare
‎și că se justifica pedeapsa capitală.
‎Singura întrebare era ‎dacă jurații sunt de acord sau nu.
‎Trebuie să ai anumiți factori agravanți ‎în statul Missouri
‎pentru pedeapsa capitală.
‎Unul dintre acei factori agravanți ‎sunt antecedentele tale.
‎N-a fost prima infracțiune violentă ‎comisă de Gary.
‎POLIȚIA JOPLIN
‎ANTECEDENTELE LUI GARY BLACK AU ARĂTAT ‎UN ISTORIC LUNG DE COMPORTAMENT VIOLENT
‎ÎN 1976, A FOST CONDAMNAT ‎PENTRU UN ATAC APROAPE FATAL
‎CARE A AVUT LOC ‎LA PERIFERIA ORAȘULUI JOPLIN
‎Ai visat vreodată cu bau-bau?
‎Gary Black e bau-baul meu.
‎Aici trebuia să mor.
‎Dar n-am mai fost aici ‎probabil de 35 de ani.
‎Sigur o să am coșmaruri la noapte.
‎În martie 1976, într-o seară de vineri…
‎POMPIER ORAȘUL WEBB
‎…am luat o prietenă cu mașina,
‎să ieșim la o întâlnire.
‎Și am adus-o aici.
‎Am văzut o mașină
‎urcând dealul.
‎A tras în spatele meu și a oprit. ‎M-a blocat.
‎Gary Black a apărut la geamul ăsta,
‎pe partea șoferului, ‎cu o pușcă cu țeavă retezată.
‎A zis că sunt de la poliție.
‎Mi-a zis să ies din mașină, ‎așa că am coborât.
‎M-a pus să depărtez mâinile și picioarele.
‎Mi-au luat portofelul și cheile,
‎apoi m-au împușcat.
‎GARY BLACK ȘI COMPLICELE SĂU AU FURAT ‎PORTOFELUL LUI JACKIE, ÎN CARE SE AFLAU 7$
‎JACKIE A FOST LĂSAT SĂ MOARĂ
‎Îmi amintesc că simțeam ‎cum sângerez în lateral
‎și cum frigul îmi cuprinde brațele.
‎Îmi era frig, parcă amorțeam, ‎dar îmi era frig. Muream de la hemoragie.
‎PARAMEDICII AU AJUNS ȘI AU REUȘIT ‎SĂ-I SALVEZE VIAȚA LUI JACKIE
‎Mai am peste 40 de pelete în corp.
‎Am două în inimă.
‎Mi-au scos jumătate din plămân,
‎mi-au scos splina.
‎BLACK A FOST ARESTAT ȘI CONDAMNAT ‎LA 25 DE ANI PENTRU ÎMPUȘCARE,
‎DAR A FOST ELIBERAT CONDIȚIONAT ‎DUPĂ DOAR 12 ANI
‎Dacă Gary Black n-ar fi fost eliberat ‎atât de devreme
‎și lăsat din nou liber pe străzi,
‎atunci n-ar fi avut ocazia
‎să facă ce a făcut și să omoare un om.
‎Am fost uluit.
‎Trebuia să rămână în închisoare.
‎Îmi pare rău ‎pentru familia celeilalte persoane.
‎E atât de trist și de evitabil!
‎DETALIILE INFRACȚIUNILOR DIN TRECUT ALE ‎LUI BLACK AU FOST PREZENTATE LA PROCESUL
‎PENTRU UCIDEREA LUI JASON JOHNSON
‎PE 9 DECEMBRIE 1999, ‎BLACK A FOST GĂSIT VINOVAT
‎ȘI, ULTERIOR, CONDAMNAT LA MOARTE
‎A FĂCUT IMEDIAT APEL
‎La ce bun să ucizi pe cineva ‎pentru că a ucis pe altcineva?
‎DUPĂ ZECE ANI DE RECURSURI ȘI APELURI,
‎BLACK A ACCEPTAT ÎN SFÂRȘIT ‎SĂ PLEDEZE VINOVAT
‎BIROURI DE AVOCATURĂ
‎Dacă nu faci decât să-l omori pe celălalt, ‎atunci moartea acelui om nu are sens.
‎SENTINȚA I-A FOST SCHIMBATĂ ÎN ÎNCHISOARE ‎PE VIAȚĂ FĂRĂ POSIBILITATE DE ELIBERARE
‎WILLIAM FLEISCHAKER L-A REPREZENTAT ‎PE BLACK ÎN ULTIMELE ETAPE ALE PROCESULUI
‎Gary merită compasiune.
‎Orice om merită compasiune.
‎Dacă atitudinea ta e ‎că unii oameni sunt oribili…
‎Poate nu găsești compasiune pentru ei
‎și asta e înăuntrul tău, ‎dar sunt și ei oameni.
‎AVOCATUL APĂRĂRII
‎Orice ar fi făcut,
‎merită un sistem de justiție penală ‎care să îi trateze corect.
‎Dacă te uiți la sentința lui Gary din 1976
‎și te întrebi dacă Gary merita a doua ‎șansă când a fost eliberat condiționat,
‎eu cred că merita.
‎Nu avem o busolă magică să ne spună
‎dacă persoana asta ‎va comite sau nu o altă infracțiune.
‎Era corect să vadă dacă s-a schimbat. ‎Nu există alt mod de a afla.
‎Te poți întreba: „Și dacă…”
‎Dacă era ținut închis, poate nu ieșea ‎și nu-l ucidea pe dl Johnson.”
‎Totul se reduce la „și dacă…”
‎GARY BLACK E ÎNCHIS DE 23 DE ANI ‎PENTRU UCIDEREA LUI JASON JOHNSON
‎Cred că furia pe care o simțea Gary
‎și care a făcut din el un om periculos ‎când era tânăr a ieșit la iveală.
‎Nu cred că societatea câștigă ceva ‎dacă Gary e închis acum.
‎Scopul închisorii a devenit acela
‎de a-i ține departe de restul societății,
‎unde ar putea face rău cuiva ‎sau ar putea lua proprietatea cuiva.
‎Nu rezolvă mare lucru.
‎Nu cred că există o justificare
‎pentru a-l ține în închisoare.
‎Gary e destul de inofensiv acum.
‎ÎN URMA NUMEROASELOR INFRACȚIUNI COMISE,
‎BLACK ȘI-A PETRECUT ‎PESTE 80% DIN VIAȚA ADULTĂ ÎN ÎNCHISOARE
‎ȘERIFUL
‎CENTRUL DE APLICARE A LEGII ‎COMITATUL JASPER
‎ASTA INCLUDE UN TOTAL DE ȘASE ANI ‎LA ÎNCHISOAREA DIN COMITATUL JASPER
‎Cred că Gary Black va fi mereu ‎o amenințare pentru societate
‎sau pentru orice instituție ‎în care e ținut.
‎Am avut deținuți foarte manipulatori, ‎dar niciunul atât de diabolic precum Gary.
‎Mă numesc Becky Stevens.
‎Ocup funcția de căpitan ‎la Biroul Șerifului din Jasper.
‎CENTRUL DE APLICARE A LEGII ‎COMITATUL JASPER
‎Am auzit de Gary Black ‎înainte să lucrez aici.
‎Am învățat despre el la academia ‎de poliție, la universitate.
‎CĂPITAN ÎNCHISOAREA JASPER
‎Se țineau cursuri,
‎iar el era exemplul pe care îl dădeau.
‎ATITUDINI ȘI ACTIVITĂȚI INFRACȚIONALE
‎Avea reputația de a fi…
‎Nu știu cum să-l descriu altfel
‎decât periculos. ‎Asta îl descrie cel mai bine.
‎Avem tehnici de modificare ‎a comportamentului,
‎adică pierderea privilegiilor
‎sau ținerea lor în celulă ‎un anumit număr de ore.
‎Lui Gary nu-i păsa. ‎Nimic nu era important pentru el.
‎Nu îl vizita nimeni. ‎Nu avea pentru ce să se poarte frumos.
‎Era agresiv cu polițiștii.
‎Te putea ataca ‎și dacă era închis în celulă.
‎Tot putea să țipe
‎și îi punea pe alți deținuți ‎să facă lucruri pentru el.
‎Așa era.
‎Se hrănește din chinul altora.
‎FORMULAR DE ACUZARE/ARESTARE
‎Nu știu dacă am cuvinte ‎să descriu cât de rasist e Gary Black.
‎Dacă puneam un deținut de culoare
‎în pavilionul unde era Gary,
‎îi făcea viața un iad.
‎Zilnic, întreaga zi, atacurile mentale,
‎războiul psihologic…
‎Gary Black încă reprezintă o amenințare ‎pentru societate, chiar și în închisoare.
‎Iar un ins ca Gary, ‎căruia nu-i pasă de viața oamenilor,
‎e foarte periculos, ‎indiferent unde se află.
‎Ce faci cu cineva ca Gary Black?
‎E cel mai periculos om ‎pe care l-am trimis în judecată vreodată.
‎Mă numesc Norman Rouse ‎și am fost procuror principal
‎în procesul lui Gary Black.
‎E condamnat pe viață ‎fără a putea fi eliberat,
‎uneori așa se întâmplă, ăsta e procesul, ‎dar a fost foarte greu de acceptat.
‎Condamnarea pe viață ‎fără eliberare condiționată mă înfurie.
‎Dacă n-aș avea această sentință,
‎aș avea 22 de ani ispășiți ‎din această condamnare
‎și aș fi foarte aproape ‎de eliberarea condiționată,
‎la o pedeapsă obișnuită,
‎care, în Missouri, ‎e considerată a fi de 30 de ani
‎pentru eliberarea condiționată.
‎Nu există stimulente să te porți frumos.
‎Nu câștigi nimic.
‎Nu există niciun stimulent
‎pentru ca un om închis pe viață ‎să trăiască în alt mod.
‎La afirmația lui Gary Black ‎că, dacă ar putea fi eliberat condiționat,
‎nu ar fi violent,
‎ne putem întoarce la evidențele închisorii ‎cu mult înainte să primească sentința.
‎În 1993, există un raport ‎că a înjunghiat un alt deținut.
‎BIROUL COMANDANTULUI ‎GARY BLACK A ÎNJUNGHIAT UN DEȚINUT
‎În 1999, ‎a atacat un polițist al închisorii…
‎UN ADJUNCT A ORBIT DIN CAUZA LUI
‎…și i-a provocat leziuni la ochiul stâng.
‎Așadar, acestea sunt incidente clare ‎care dovedesc violența sa continuă
‎când sentința sa nu era o problemă.
‎Țineți minte, ‎avem doar violența lui din închisoare.
‎Sunt multe dosare la care nu ne-am uitat.
‎Deci acesta este, să spun așa, ‎doar vârful aisbergului,
‎doar din sistemul închisorii.
‎Închisoarea pe viață ‎fără eliberare condiționată,
‎pe care mulți o cred potrivită ‎în locul pedepsei capitale,
‎după cum se vede din antecedentele lui,
‎nu-l împiedică să fie violent.
‎E foarte norocos că trăiește.
‎De fapt, toate aceste antecedente ‎justifică și confirmă
‎că merită pedeapsa capitală.
‎NĂSCUT LA 29.09.1970 ‎DECEDAT LA 5.10.1998
‎ARIPILE TALE ERAU PREGĂTITE, ‎DAR INIMA MEA NU ERA
‎DUPĂ MOARTEA FIULUI EI,
‎CHARLEY JOHNSON ȘI-A ÎNFIINȚAT ‎PROPRIUL CENTRU DE RUGĂCIUNE
‎Bună dimineața tuturor!
‎Îi mulțumim lui Dumnezeu pentru încă o zi
‎în care El a ales să ne trezească.
‎Fac rugăciunea în fiecare dimineață, ‎de luni până vineri.
‎În prezent, ‎avem vreo 67 de oameni care asistă.
‎Cred că datoria mea, ‎după moartea fiului meu,
‎e să-i ajut pe alții
‎care au trecut ‎prin circumstanțe și situații similare.
‎Să-i ajut pe alții să-și dea seama ‎că viața merge mai departe.
‎Dar Dumnezeu e mereu refugiul nostru.
‎El e mereu forța noastră.
‎Furia pe care o simțeam s-a schimbat.
‎Da, este. Îi mulțumim Domnului…
‎Ca creștină, trebuie să iert.
‎Mi-a luat destul de mult timp,
‎dar vă pot spune sincer că l-am iertat.
‎L-am iertat.
‎Nu sunt de acord cu pedeapsa capitală.
‎Nu există un scop real ‎și nu se obține nimic real.
‎Dacă ar fi fost executat, ‎n-ar fi avut timp să aibă remușcări.
‎Vreau să se gândească.
‎Vreau ca Gary Black ‎să-și petreacă restul vieții
‎văzând înaintea ochilor ‎chipul lui Jason Johnson.
‎LA PATRU LUNI DUPĂ PRIMUL INTERVIU,
‎GARY BLACK A ACCEPTAT ‎SĂ RĂSPUNDĂ LA NOI ÎNTREBĂRI
‎Am făcut un mic infarct, ‎am fost în Jefferson City pentru un AVC,
‎și am scăpat.
‎Mi-au dat un medicament ‎care îmi subțiază sângele,
‎să nu fac încă un atac,
‎și acum mă învinețesc ușor ‎în jurul ochilor.
‎Cică monitorizează situația ‎și o țin sub control.
‎Nu știu.
‎ÎN SCHIMB, EVIDENȚELE ÎNCHISORII CONFIRMĂ
‎CĂ BLACK A FOST IMPLICAT ‎ÎNTR-O BĂTAIE CU UN ALT DEȚINUT
‎Trebuia să fie omor din culpă.
‎Jason Johnson a coborât complet ‎din camionetă.
‎M-a lovit cu o sticlă ‎și eu l-am înjunghiat în gât,
‎foarte repede.
‎Când m-a lovit, l-am înjunghiat. ‎Și s-a terminat.
‎Nu poate fi considerată o luptă de stradă.
‎Mărturia martorului ocular ‎și tot ce am adunat
‎sugera că Gary Black
‎a oprit lângă Jason Johnson ‎în timp ce acesta stătea în vehicul,
‎a coborât, a scos un cuțit ‎și l-a înjunghiat pe Jason Johnson în gât.
‎E crimă de gradul întâi. ‎E omor cu premeditare.
‎Mă doare-n cot de ce spune el.
‎Cred că am făcut ce trebuia.
‎Cred că filmarea arată ‎că un bărbat de culoare
‎a avut contact sexual frecându-și ‎vintrea de fundul unei femei albe
‎și tot ce s-a întâmplat ulterior ‎a fost legitim.
‎Am vrut să-l omor imediat ce camioneta ‎s-a oprit la Fifth cu Joplin.
‎Știam că nu poate scăpa. Era trafic. ‎Știam că nu poate înainta.
‎„Acum suntem doar noi doi.
‎Vrei să vezi cât de dur și de mare ești? ‎Hai să aflăm!
‎Să vedem dacă chiar vrei ‎să joci acest joc adevărat.”
‎Chiar în acel moment, am știut că e mort
‎și a murit.
‎Ești rasist?
‎Absolut.
‎Cu siguranță sunt rasist.
‎Am crescut în Klan, în preajma lui.
‎Gary Black e unic ‎prin felul în care desconsideră oamenii
‎și îi tratează.
‎Închisoarea fără eliberare condiționată,
‎pe care mulți o cred potrivită ‎în locul pedepsei capitale,
‎nu-l împiedică să fie violent.
‎Deseori m-am întrebat: ‎„Ce faci cu cineva ca Gary Black?”
‎Stau și cheltui banii statului Missouri. ‎Asta fac.
‎Stau și cheltui banii ‎întregului stat Missouri,
‎fiecare bănuț posibil, ‎tot restul vieții mele.
‎Până și când o să mor, ‎o să plătiți pentru mine.
‎Subtitrarea: Daniela Vereș